I 2010 vant hun igjen 200 meter ved Notre Dame Meyo Invitational, og kom på tredjeplass i lengde. Ved Conference USA innendørs kom hun på annenplass i lengde og fjerdeplass på 200 meter. Hun vant lengdekonkurransen i Southern Miss Golden Eagle Classic, der hun også var med på Southern Mississippis lag som vant 4 × 100 meter. Ved Conference USA utendørs kom hun på tredjeplass i lengde, og Southern Mississippi kom også på tredjeplass på 4 × 100 meter. På 100 meter kom hun på åttendeplass. Hun satte personlig rekord med 6,43 meter i lengde da hun vant kvalifiseringsstevnet til NCAA-mesterskapet i friidrett 2010, og ble dermed kvalifisert til NCAA-mesterskapet, der hun endte på sjetteplass. Hun deltok også ved USA-mesterskapet i friidrett 2010, der hun kom på åttendeplass.